ประกาศคณะกรรมการกํากับตลาดทุน  
ที่ ทน. 15/2560  
เรื่อง หลักเกณฑ์ เงื่อนไข และวิธีการจัดตั้งและจัดการ  
ของกองทุนรวมเพื่อผู้ลงทุนสถาบัน  
หรือผู้ลงทุนรายใหญ่พิเศษ

(ฉบับประมวล)  
\_\_\_\_\_\_\_\_\_\_\_\_\_\_\_\_\_\_\_\_\_\_\_

 อาศัยอํานาจตามความในมาตรา 5 และมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 109 วรรคหนึ่ง มาตรา 117 และมาตรา 124 วรรคหนึ่ง แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้

 ข้อ 1 ในประกาศนี้

 คําว่า “ผู้ลงทุนรายใหญ่พิเศษ” และ “ผู้ลงทุนรายใหญ่” ให้มีความหมายเช่นเดียวกับ  
ความหมายของคําดังกล่าวที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์  
ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษและผู้ลงทุนรายใหญ่

 “ผู้ลงทุนสถาบัน” หมายความว่า ผู้ลงทุนสถาบันตามประกาศคณะกรรมการกํากับ  
หลักทรัพย์และตลาดหลักทรัพย์ว่าด้วยการกําหนดบทนิยามผู้ลงทุนสถาบัน ผู้ลงทุนรายใหญ่พิเศษและ  
ผู้ลงทุนรายใหญ่ แต่ไม่รวมถึงกองทุนส่วนบุคคลซึ่งบริษัทหลักทรัพย์รับจัดการเงินทุนของผู้ลงทุนรายใหญ่

 “กองทุนรวม”[[1]](#footnote-2)5 หมายความว่า กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ แต่ไม่รวมถึงกองทุนรวมเพื่อผู้ลงทุนที่เป็นกองทุนสํารองเลี้ยงชีพตามประกาศคณะกรรมการ  
กํากับตลาดทุนว่าด้วยหลักเกณฑ์เพิ่มเติมสําหรับการจัดตั้งและจัดการกองทุนรวมเพื่อผู้ลงทุนที่เป็นกองทุนสํารองเลี้ยงชีพ

 “การลงทุนที่ไม่จํากัดรูปแบบ” หมายความว่า การลงทุนในตราสารทางการเงินหรือ  
ธุรกรรมทางการเงินใด ๆ ที่มิได้มีข้อจํากัดในการลงทุนเกี่ยวกับประเภทหรือลักษณะของตราสารหรือ  
ธุรกรรมที่ไปลงทุน เว้นแต่จะเป็นไปตามข้อกําหนดเกี่ยวกับการลงทุนที่กําหนดไว้เป็นการเฉพาะ  
ตามประกาศคณะกรรมการกํากับตลาดทุนว่าด้วยการลงทุนของกองทุน

“ตราสารหนี้ที่มีปัญหาในการชําระหนี้คืน”[[2]](#footnote-3)8 หมายความว่า ตราสารหนี้ซึ่งได้รับ  
อนุญาตให้เสนอขายตามประกาศคณะกรรมการกํากับตลาดทุนว่าด้วยการขออนุญาตและการอนุญาต  
ให้เสนอขายตราสารหนี้ที่ออกใหม่ ที่มีลักษณะดังต่อไปนี้ 

 (1) ตราสารหนี้ที่อยู่ระหว่างผิดนัดชําระหนี้ (distressed bond)  
 (2) ตราสารหนี้ที่มีการเลื่อนกําหนดชําระหนี้คืน (rescheduled bond)  
 (3) ตราสารหนี้ที่ผู้ออกอยู่ในกระบวนการฟื้นฟูกิจการ  
 (4) ตราสารหนี้ที่ผู้ออกอยู่ระหว่างการปรับปรุงโครงสร้างหนี้ (restructured bond)  
 (5) ตราสารหนี้ที่มีการผิดนัดชําระหนี้เนื่องมาจากเหตุผิดนัดของหุ้นกู้ชุดอื่น ๆ   
(cross default)

 (6) ตราสารหนี้ด้อยสิทธิที่มีลักษณะคล้ายทุน (subordinated perpetual bond)   
ที่ผู้ออกมีปัญหาในการชําระหนี้คืน

(7) ตราสารหนี้อื่นใดที่ผู้ออกเป็นบุคคลเดียวกับผู้ออกตราสารหนี้ที่มีลักษณะ

ตาม (1) (2) หรือ (5)

“ตราสารหนี้ด้อยสิทธิที่มีลักษณะคล้ายทุน”[[3]](#footnote-4)8 (subordinated perpetual bond)   
หมายความว่า ตราสารหนี้ด้อยสิทธิตามประกาศสํานักงานคณะกรรมการกํากับหลักทรัพย์และ  
ตลาดหลักทรัพย์ว่าด้วยหลักเกณฑ์ในรายละเอียดเกี่ยวกับการติดต่อและให้บริการลูกค้าสําหรับ  
ผู้ประกอบธุรกิจหลักทรัพย์และผู้ประกอบธุรกิจสัญญาซื้อขายล่วงหน้า

“โครงการ” หมายความว่า โครงการจัดการกองทุนรวม  
 “บริษัทจัดการ” หมายความว่า บริษัทหลักทรัพย์ที่ได้รับใบอนุญาตประกอบธุรกิจ  
หลักทรัพย์ประเภทการจัดการกองทุนรวม

 “ประกาศเกี่ยวกับการจัดตั้งกองทุนรวม” หมายความว่า ประกาศคณะกรรมการกํากับตลาดทุนว่าด้วยการจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และ  
การเข้าทําสัญญารับจัดการกองทุนส่วนบุคคล รวมถึงประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่งและหนังสือเวียน ที่ออกหรือวางแนวปฏิบัติตามประกาศคณะกรรมการกํากับตลาดทุนดังกล่าว

 “ประกาศเกี่ยวกับการจัดการกองทุนรวม” หมายความว่า ประกาศคณะกรรมการกํากับตลาดทุนว่าด้วยหลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุน  
ที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล รวมถึงประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่งและหนังสือเวียน ที่ออกหรือ  
วางแนวปฏิบัติตามประกาศคณะกรรมการกํากับตลาดทุนดังกล่าว

 ข้อ 2[[4]](#footnote-5)8 ประกาศนี้ให้ใช้บังคับกับการจัดตั้งและจัดการกองทุนรวมที่ประสงค์จะเสนอขายเฉพาะต่อผู้ลงทุนสถาบันหรือผู้ลงทุนรายใหญ่พิเศษ โดยมีนโยบายการลงทุนในลักษณะของการลงทุนที่ไม่จํากัดรูปแบบหรือมีนโยบายที่เน้นการลงทุนในตราสารหนี้ที่มีปัญหาในการชําระหนี้คืน ที่มิได้มีหลักเกณฑ์การจัดตั้งและจัดการตามประกาศฉบับอื่นกําหนดไว้เป็นการเฉพาะ ทั้งนี้ กองทุนรวมที่ขออนุมัติจัดตั้งตามประกาศนี้ต้องไม่เป็นกองทุนรวมประเภทดังต่อไปนี้

 (1) กองทุนรวมเพื่อการเลี้ยงชีพ  
 (2) กองทุนรวมอีทีเอฟ  
 (3) กองทุนรวมเพื่อการออม

 (4) [[5]](#footnote-6)9 กองทุนรวมไทยเพื่อความยั่งยืน

 ข้อ 3 ในการจัดตั้งและจัดการกองทุนรวมตามประกาศนี้ ให้บริษัทจัดการปฏิบัติ  
ตามหลักเกณฑ์ดังต่อไปนี้โดยอนุโลม เว้นแต่จะได้กําหนดไว้เป็นอย่างอื่นในประกาศนี้หรือประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียนที่ออกหรือ  
วางแนวปฏิบัติตามประกาศนี้

 (1) หลักเกณฑ์เกี่ยวกับการจัดตั้งกองทุนรวมตามประกาศเกี่ยวกับการจัดตั้ง  
กองทุนรวม

 (2) หลักเกณฑ์เกี่ยวกับการจัดการกองทุนรวมตามประกาศเกี่ยวกับการจัดการ  
กองทุนรวม

 ข้อ 3/1[[6]](#footnote-7)2 การกําหนดชื่อของกองทุนรวมต้องเป็นไปตามหลักเกณฑ์โดยครบถ้วน  
ดังต่อไปนี้

 (1) ระบุนโยบายการลงทุนหลักหรือกลยุทธ์ในการบริหารจัดการลงทุนไว้ในชื่อ

 (2) ระบุข้อความ “ห้ามขายผู้ลงทุนรายย่อย” ไว้ในส่วนท้ายของชื่อ

 (3) [[7]](#footnote-8)8 ระบุข้อความ “กองทุนรวมที่เน้นการลงทุนในตราสารหนี้ที่มีปัญหา  
ในการชําระหนี้คืน” ไว้ในชื่อ ทั้งนี้ เฉพาะกรณีของกองทุนรวมที่มีนโยบายที่เน้นการลงทุน  
ในตราสารหนี้ที่มีปัญหาในการชําระหนี้คืน

 ข้อ 3/2[[8]](#footnote-9)8 กองทุนรวมที่มีนโยบายที่เน้นการลงทุนในตราสารหนี้ที่มีปัญหาในการ  
ชําระหนี้คืนที่จะได้รับอนุมัติให้จัดตั้งตามประกาศนี้ นอกจากต้องเป็นไปตามข้อ 3 แล้ว ให้เป็นไป  
ตามหลักเกณฑ์ดังต่อไปนี้ด้วย

 (1) เป็นกองทุนรวมประเภทใดประเภทหนึ่งดังนี้  
 (ก) กองทุนรวมประเภทไม่รับซื้อคืนหน่วยลงทุน

 (ข) กองทุนรวมประเภทรับซื้อคืนหน่วยลงทุนโดยอัตโนมัติ (auto redemption) 

 (2) มีนโยบายที่เน้นการลงทุนในตราสารหนี้ที่มีปัญหาในการชําระหนี้คืนโดยเฉลี่ย  
ในรอบปีบัญชีไม่น้อยกว่าร้อยละ 60 ของมูลค่าทรัพย์สินสุทธิของกองทุนรวม 

 (3) เริ่มมีการลงทุนครั้งแรกในตราสารหนี้ที่มีปัญหาการชําระหนี้คืนภายใน 6 เดือน  
นับแต่วันที่จดทะเบียนกองทรัพย์สินเป็นกองทุนรวม เว้นแต่จะได้รับการผ่อนผันจากสํานักงานในกรณี  
มีเหตุจําเป็นและสมควร ทั้งนี้ ไม่ให้นําอัตราส่วนการลงทุนตามประกาศคณะกรรมการกํากับตลาดทุน  
ว่าด้วยการลงทุนของกองทุนมาใช้บังคับภายในระยะเวลาดังกล่าว 

 (4) มีการกําหนดอายุของกองทุนรวมที่สอดคล้องกับตราสารทางการเงินหรือธุรกรรมทางการเงินที่ลงทุน

 (5) เสนอขายหน่วยลงทุนเพิ่มเติมได้เฉพาะกับผู้ถือหน่วยลงทุนที่มีชื่อปรากฏ  
ในทะเบียนผู้ถือหน่วยลงทุนครั้งแรกและยังมีชื่อปรากฏในทะเบียนผู้ถือหน่วยลงทุน ณ วันที่มี  
การเสนอขายหน่วยลงทุนเพิ่มเติมเท่านั้น

 ข้อ 4 ในการยื่นคําขออนุมัติจัดตั้งกองทุนรวมตามประกาศนี้ ให้บริษัทจัดการดําเนินการ  
ยื่นคําขออนุมัติแบบปกติตามหลักเกณฑ์ที่กําหนดในส่วนที่ 2 การยื่นคําขออนุมัติโดยมีการพิจารณา  
คําขออนุมัติแบบปกติ ของหมวด 2 การจัดตั้งกองทุนรวม แห่งประกาศคณะกรรมการกํากับตลาดทุน   
ที่ ทน. 88/2558 เรื่อง การจัดตั้งกองทุนรวมเพื่อผู้ลงทั่วไปและเพื่อผู้ลงทุนที่มิใช่รายย่อย และการเข้าทํา  
สัญญารับจัดการกองทุนส่วนบุคคล ลงวันที่ 17 ธันวาคม พ.ศ. 2558

 ข้อ 4/1[[9]](#footnote-10)8 ในกรณีของกองทุนรวมที่มีนโยบายที่เน้นการลงทุนในตราสารหนี้  
ที่มีปัญหาในการชําระหนี้ หากครบกําหนดระยะเวลาเสนอขายหน่วยลงทุนครั้งแรกแล้วปรากฏว่ากองทุนรวมมีการจําหน่ายหน่วยลงทุนให้แก่ผู้ลงทุนได้ไม่ถึง 10 ราย ให้การอนุมัติให้จัดตั้งกองทุนรวมสิ้นสุดลง โดยให้ปฏิบัติตามข้อ 29 แห่งประกาศคณะกรรมการกํากับตลาดทุน ที่ ทน. 88/2558 เรื่อง การจัดตั้งกองทุนรวมเพื่อผู้ลงทุนทั่วไปและเพื่อผู้ลงทุนที่มิใช่รายย่อย และการเข้าทําสัญญารับจัดการกองทุนส่วนบุคคล ลงวันที่ 17 ธันวาคม พ.ศ. 2558 โดยอนุโลม

 เมื่อปรากฏว่ามีจํานวนผู้ถือหน่วยลงทุนลดลงเหลือน้อยกว่า 10 รายในวันทําการใด   
ให้บริษัทจัดการดําเนินการเพื่อเลิกกองทุนรวม โดยให้ปฏิบัติตามข้อ 30 แห่งประกาศคณะกรรมการกํากับตลาดทุน ที่ ทน. 11/2564 เรื่อง หลักเกณฑ์การจัดการกองทุนรวมเพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย กองทุนรวมเพื่อผู้ลงทุนประเภทสถาบัน และกองทุนส่วนบุคคล ลงวันที่   
29 มกราคม พ.ศ. 2564 โดยอนุโลม

 ข้อ 5 บริษัทจัดการต้องจัดให้มีการวัดผลการดําเนินงานของกองทุนรวมอย่างสม่ําเสมอและเปิดเผยผลการดําเนินงานตลอดจนข้อมูลอื่นที่เกี่ยวกับความเป็นไปของกองทุนรวมนั้นในแต่ละช่วงเวลา เช่น รายละเอียดการลงทุน ฐานะการเงิน ค่าใช้จ่าย และความเห็นของผู้ดูแลผลประโยชน์ต่อ  
ผู้ลงทุนและบุคคลทั่วไปด้วยวิธีการที่เพียงพอที่จะทําให้ผู้ลงทุนและบุคคลทั่วไปรับทราบข้อมูล  
อย่างต่อเนื่องทุกช่วงเวลาให้เหมาะสมกับสถานการณ์

 [[10]](#footnote-11)3การวัดผลการดําเนินงาน การคํานวณมูลค่าทรัพย์สินของกองทุนรวม และ  
การเปิดเผยข้อมูลดังกล่าว ให้เป็นไปตามหลักวิชาการอันเป็นที่ยอมรับหรือเป็นมาตรฐานสากล   
ทั้งนี้ ตามที่สมาคมกําหนดโดยได้รับความเห็นชอบจากสํานักงาน  
 ในกรณีที่มีเหตุจําเป็นและสมควร ให้สํานักงานมีอํานาจกําหนดให้บริษัทจัดการ  
ปฏิบัติเพิ่มเติมหรือแตกต่างจากมาตรฐานการปฏิบัติงานที่สมาคมบริษัทจัดการลงทุนกําหนด  
ตามวรรคสองได้

 ข้อ 5/1[[11]](#footnote-12)4 เพื่อเป็นการคุ้มครองผู้ลงทุนให้ได้รับการปฏิบัติอย่างเป็นธรรมตามสิทธิ  
ที่พึงได้รับ และเพื่อให้มีมาตรฐานการดําเนินงานเป็นอย่างเดียวกัน ให้สํานักงานมีอํานาจประกาศกําหนดหลักเกณฑ์ เงื่อนไข และวิธีการในเรื่องดังต่อไปนี้ ให้บริษัทจัดการถือปฏิบัติได้

 (1) การขายหรือรับซื้อคืนหน่วยลงทุน การเพิ่มหรือลดจํานวนหน่วยลงทุน   
การชําระเงินค่าขายคืนหน่วยลงทุน ตลอดจนเมื่อเกิดการคํานวณจํานวนหน่วยลงทุนหรือมูลค่าผิด

 (2) ค่าธรรมเนียมหรือค่าใช้จ่ายที่เรียกเก็บจากผู้ลงทุน

 (3) การควบหรือรวมกองทุนรวม

 (4) การรับชําระหนี้ด้วยหลักทรัพย์หรือทรัพย์สินอื่นของกองทุนรวม

 (5) การดําเนินการให้กองทุนรวมเปิดดํารงสภาพคล่องและวิธีปฏิบัติในกรณีที่  
ไม่สามารถดํารงสภาพคล่องได้ตามที่กําหนด

 (6) ข้อกําหนดอื่นใดเกี่ยวกับการจัดการกองทุนรวมเพื่อประโยชน์ในการคุ้มครอง  
ผู้ลงทุน หรือเพื่อให้มีมาตรฐานการดําเนินงานเป็นอย่างเดียวกัน

 ข้อ 6 นอกจากที่ระบุไว้เป็นการเฉพาะแล้ว ให้สํานักงานมีอํานาจประกาศกําหนดหลักเกณฑ์ เงื่อนไข และวิธีการ ในรายละเอียดเกี่ยวกับเรื่องที่กําหนดในประกาศนี้เพื่อให้เกิดความชัดเจนในทางปฏิบัติ และเพื่อให้สํานักงานสามารถตรวจสอบการปฏิบัตินั้นได้

 ข้อ 7 ในกรณีที่มีปัญหาอันเนื่องมาจากการอนุโลมใช้ประกาศเกี่ยวกับการจัดตั้ง  
กองทุนรวมหรือประกาศเกี่ยวกับการจัดการกองทุนรวมตามประกาศนี้ ให้สํานักงานมีอํานาจกําหนด  
แนวทาง (guideline) ในรายละเอียดเพื่อประโยชน์ในการปฏิบัติตามหลักเกณฑ์ดังกล่าวได้ และเมื่อมี  
การปฏิบัติตามแนวทางดังกล่าว ให้ถือว่าบริษัทจัดการได้ปฏิบัติตามข้อกําหนดในประกาศนี้แล้ว

 ข้อ 8 ในกรณีที่บริษัทจัดการมีเหตุจําเป็นโดยไม่สามารถปฏิบัติให้เป็นไปตาม  
หลักเกณฑ์ในประกาศนี้หรือหลักเกณฑ์เพิ่มเติมอื่นใดที่ออกตามประกาศนี้ สําหรับการจัดการกองทุนรวม  
ใดที่มีการเสนอขายหน่วยลงทุนทั้งในประเทศและต่างประเทศ ให้สํานักงานมีอํานาจผ่อนผันการปฏิบัติตามหลักเกณฑ์ดังกล่าวเฉพาะในส่วนที่ไม่มีผลกระทบต่อผู้ลงทุนในประเทศไทยให้กับบริษัทจัดการได้   
โดยบริษัทจัดการต้องแสดงได้ว่าการขอผ่อนผันดังกล่าวไม่ขัดหรือแย้งกับหลักเกณฑ์ที่เกี่ยวข้องกับ  
การให้ความคุ้มครองผู้ลงทุนในประเทศที่กองทุนรวมมีการเสนอขายหน่วยลงทุนนั้น (host country)

 ข้อ 9  ในกรณีที่ปรากฏเหตุดังต่อไปนี้ ให้สํานักงานมีอํานาจเพิกถอนการอนุมัติ  
ให้จัดตั้งและจัดการกองทุนรวมได้

 (1) มีการแก้ไขเพิ่มเติมโครงการหรือข้อผูกพันระหว่างผู้ถือหน่วยลงทุนกับ  
บริษัทจัดการที่ขัดหรือแย้งกับกฎหมายว่าด้วยหลักทรัพย์และตลาดหลักทรัพย์ ตลอดจนประกาศ กฎ หรือคําสั่งที่ออกโดยอาศัยอํานาจแห่งกฎหมายดังกล่าว

 (2)  มีผู้ถือหน่วยลงทุนของกองทุนรวมเป็นบุคคลอื่นใดที่มิใช่ผู้ลงทุนสถาบันหรือ  
ผู้ลงทุนรายใหญ่พิเศษตามที่ระบุไว้ในโครงการ

 (3) [[12]](#footnote-13)7  ยกเลิก

 ในกรณีที่สํานักงานสั่งเพิกถอนการอนุมัติให้จัดตั้งและจัดการกองทุนรวมตามวรรคหนึ่ง ให้บริษัทจัดการดําเนินการให้มีการเลิกกองทุนรวมทันที

 ข้อ 10 เพื่อให้การบริหารจัดการกองทุนรวมเป็นไปตามนโยบายหรือหลักเกณฑ์  
ในการกํากับดูแลที่มีผลใช้บังคับในขณะนั้นหรือเพื่อประโยชน์ในการคุ้มครองผู้ลงทุน ในกรณีที่ปรากฏ  
ข้อเท็จจริงอย่างใดอย่างหนึ่งดังต่อไปนี้ ให้สํานักงานมีอํานาจสั่งการให้บริษัทจัดการกระทําการหรือ  
งดเว้นกระทําการตามที่สํานักงานเห็นสมควรภายในระยะเวลาที่กําหนด 

 (1) กองทุนรวมมีการจัดการที่มีลักษณะหรือรูปแบบเป็นไปตามหลักเกณฑ์หรือเงื่อนไข  
ตามที่ประกาศเกี่ยวข้องกําหนด แต่มีข้อเท็จจริงซึ่งทําให้พิจารณาได้ว่าความมุ่งหมายหรือเนื้อหาสาระ  
ที่แท้จริง (substance) ของการจัดการกองทุนรวมนั้นเข้าลักษณะเป็นการหลีกเลี่ยงบทบัญญัติหรือหลักเกณฑ์ที่ออกตามกฎหมายว่าด้วยหลักทรัพย์และตลาดหลักทรัพย์

 (2) การจัดการกองทุนรวมอาจขัดต่อนโยบายสาธารณะหรือนโยบายของรัฐ  
ที่เกี่ยวข้องกับตลาดทุน

 (3) การจัดการกองทุนรวมอาจก่อให้เกิดผลกระทบต่อความน่าเชื่อถือต่อ  
ตลาดทุนไทยโดยรวม

 (4) การจัดการกองทุนรวมอาจก่อให้เกิดความเสียหายต่อผู้ลงทุน หรืออาจทําให้  
ผู้ลงทุนไม่ได้รับความเป็นธรรม หรือผู้ลงทุนอาจไม่ได้รับข้อมูลที่ถูกต้องหรือเพียงพอประกอบ  
การตัดสินใจลงทุน

 (5) การดําเนินการของกองทุนรวมไม่สอดคล้องกับโครงการที่ได้รับอนุมัติ  
จากสํานักงาน

 อํานาจสั่งการตามวรรคหนึ่งให้รวมถึงการสั่งการในเรื่องดังนี้

 (1) ชี้แจง หรือเปิดเผยข้อมูลเพิ่มเติม

 (2) แก้ไขลักษณะของกองทุนรวมให้ถูกต้อง

 (3) ระงับการเสนอขายหน่วยลงทุนเพิ่มเติม

 ข้อ 11 ประกาศนี้ใช้บังคับตั้งแต่วันที่ 1 มีนาคม พ.ศ. 2560 เป็นต้นไป

 ประกาศ ณ วันที่ 20 กุมภาพันธ์ พ.ศ. 2560

 (นายรพี สุจริตกุล)  
 เลขาธิการ  
 สํานักงานคณะกรรมการกํากับหลักทรัพย์และตลาดหลักทรัพย์  
 ประธานกรรมการ  
 คณะกรรมการกํากับตลาดทุน

1. 5 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 42/2562 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 6) ลงวันที่ 20 มิถุนายน พ.ศ. 2562 (มีผลใช้บังคับเมื่อวันที่ 1   
กรกฎาคม พ.ศ. 2562) [↑](#footnote-ref-2)
2. 8 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 67/2564 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 9) ลงวันที่ 19 พฤศจิกายน พ.ศ. 2564 (มีผลใช้บังคับเมื่อวันที่ 16   
ธันวาคม พ.ศ. 2564) [↑](#footnote-ref-3)
3. 8 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 67/2564 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 9) ลงวันที่ 19 พฤศจิกายน พ.ศ. 2564 (มีผลใช้บังคับเมื่อวันที่ 16   
ธันวาคม พ.ศ. 2564) [↑](#footnote-ref-4)
4. 8 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 67/2564 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 9) ลงวันที่ 19 พฤศจิกายน พ.ศ. 2564 (มีผลใช้บังคับเมื่อวันที่ 16   
ธันวาคม พ.ศ. 2564) [↑](#footnote-ref-5)
5. 9 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 40/2566 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 10) ลงวันที่ 23 พฤศจิกายน พ.ศ. 2566 (มีผลใช้บังคับเมื่อวันที่ 1   
ธันวาคม พ.ศ. 2566) [↑](#footnote-ref-6)
6. 2 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 14/2561 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 3) ลงวันที่ 17 มกราคม พ.ศ. 2561 (มีผลใช้บังคับเมื่อวันที่ 16   
กุมภาพันธ์ พ.ศ. 2561) [↑](#footnote-ref-7)
7. 8 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 67/2564 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 9) ลงวันที่ 19 พฤศจิกายน พ.ศ. 2564 (มีผลใช้บังคับเมื่อวันที่ 16   
ธันวาคม พ.ศ. 2564) [↑](#footnote-ref-8)
8. 8 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 67/2564 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 9) ลงวันที่ 19 พฤศจิกายน พ.ศ. 2564 (มีผลใช้บังคับเมื่อวันที่ 16   
ธันวาคม พ.ศ. 2564) [↑](#footnote-ref-9)
9. 8 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 67/2564 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 9) ลงวันที่ 19 พฤศจิกายน พ.ศ. 2564 (มีผลใช้บังคับเมื่อวันที่ 16   
ธันวาคม พ.ศ. 2564) [↑](#footnote-ref-10)
10. 3 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 74/2561 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 4) ลงวันที่ 14 พฤศจิกายน พ.ศ. 2561 (มีผลใช้บังคับเมื่อวันที่ 16   
ธันวาคม พ.ศ. 2561) [↑](#footnote-ref-11)
11. 4 แก้ไขเพิ่มเติมโดยประกาศคณะกรรมการกํากับตลาดทุน ที่ ทน. 6/2562 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 5) ลงวันที่ 1 กุมภาพันธ์ พ.ศ. 2562 (มีผลใช้บังคับเมื่อวันที่ 16   
กุมภาพันธ์ พ.ศ. 2562) [↑](#footnote-ref-12)
12. 7 ยกเลิกโดยประกาศคณะกรรมการกํากับตลาดทุน ที่ ทน. 59/2563 เรื่องหลักเกณฑ์ เงื่อนไข และวิธีการจัดตั้งและจัดการของ  
กองทุนรวมเพื่อผู้ลงทุนสถาบันหรือผู้ลงทุนรายใหญ่พิเศษ (ฉบับที่ 8) ลงวันที่ 28 สิงหาคม พ.ศ. 2563 (มีผลใช้บังคับเมื่อวันที่ 1   
ตุลาคม พ.ศ. 2563) [↑](#footnote-ref-13)